CELEX: 32013D0078
Language: ro
Date: 2013-02-08 00:00:00
Title: 2013/78/UE: Decizia de punere în aplicare a Comisiei din 8 februarie 2013 privind aprobarea de către Comisie a planurilor de sondaj, a planurilor de control și a programelor comune de control pentru cântărirea produselor pescărești în conformitate cu articolele 60 și 61 din Regulamentul (CE) nr. 1224/2009 al Consiliului [notificată cu numărul C(2013) 613]

12.2.2013   
            
            
               RO
            
            
               Jurnalul Oficial al Uniunii Europene
            
            
               L 41/11
            
         
      DECIZIA DE PUNERE ÎN APLICARE A COMISIEI
   
   din 8 februarie 2013
   privind aprobarea de către Comisie a planurilor de sondaj, a planurilor de control și a programelor comune de control pentru cântărirea produselor pescărești în conformitate cu articolele 60 și 61 din Regulamentul (CE) nr. 1224/2009 al Consiliului
   [notificată cu numărul C(2013) 613]
   (Numai textele în limbile bulgară, engleză, franceză, letonă, neerlandeză, slovenă și suedeză sunt autentice)
   (2013/78/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 60 alineatele (1) și (3) și articolul 61,
   având în vedere prezentarea planurilor de sondaj, a planurilor de control și a programelor comune de control de către statele membre,
   întrucât:
   
               (1)
            
            
               În conformitate cu articolul 60 alineatele (1) și (2) din Regulamentul (CE) nr. 1224/2009, un stat membru trebuie să se asigure că toate produsele pescărești sunt cântărite la debarcare, înainte de stocare, transportare sau vânzare, pe sisteme aprobate de autoritățile de control, cu excepția cazului în care statul membru în cauză a adoptat un plan de sondaj aprobat de Comisie. Un astfel de plan de sondaj trebuie să fie în conformitate cu metodologia bazată pe riscuri prevăzută la articolul 76 alineatul (1) și în anexa XIX la Regulamentul de punere în aplicare (UE) nr. 404/2011 al Comisiei (2).
            
         
               (2)
            
            
               În conformitate cu articolul 60 alineatul (3) din Regulamentul (CE) nr. 1224/2009, statele membre pot permite cântărirea produselor pescărești la bordul navei de pescuit, prin derogare de la obligația de cântărire generală stabilită la articolul 60 alineatul (1) din Regulamentul (CE) nr. 1224/2009, cu condiția ca statul membru în cauză să adopte un plan de sondaj aprobat de Comisie, astfel cum se prevede la articolul 60 alineatul (1) din Regulamentul de punere în aplicare (CE) nr. 1224/2009. Un astfel de plan de sondaj trebuie să fie în conformitate cu metodologia bazată pe riscuri prevăzută la articolul 76 alineatul (1) și în anexa XX la Regulamentul de punere în aplicare (UE) nr. 404/2011.
            
         
               (3)
            
            
               În conformitate cu articolul 61 alineatul (1) din Regulamentul (CE) nr. 1224/2009, statele membre pot permite cântărirea produselor pescărești după transportarea de la locul de debarcare, cu condiția ca acestea să fie transportate către o destinație de pe teritoriul statului membru în cauză și ca statul membru în cauză să fi adoptat un plan de control aprobat de Comisie. Un astfel de plan trebuie să fie în conformitate cu metodologia bazată pe riscuri prevăzută la articolul 77 alineatul (1) și în anexa XXI la Regulamentul de punere în aplicare (UE) nr. 404/2011.
            
         
               (4)
            
            
               În conformitate cu articolul 61 alineatul (2) din Regulamentul (CE) nr. 1224/2009, autoritățile de control ale statului membru în care sunt debarcate produsele pescărești pot permite transportarea acestor produse înainte de cântărire către cumpărătorii înregistrați, licitațiile înregistrate sau alte organisme sau persoane care sunt responsabile de prima comercializare a produselor pescărești în alt stat membru, cu condiția ca statele membre în cauză să fi adoptat un program comun de control aprobat de Comisie, așa cum se prevede la articolul 94 din Regulamentul (CE) nr. 1224/2009. Un astfel de program trebuie să fie în conformitate cu metodologia bazată pe riscuri prevăzută la articolul 77 alineatul (3) și în anexa XXII la Regulamentul de punere în aplicare (UE) nr. 404/2011.
            
         
               (5)
            
            
               Comisia a aprobat, prin Decizia de punere în aplicare 2012/474/UE (3), un prim grup de planuri de sondaj adoptate de Germania, Irlanda, Lituania, Țările de Jos, Polonia, Finlanda și Regatul Unit și de planuri de control adoptate de Germania, Estonia, Irlanda, Polonia, Finlanda și Regatul Unit.
            
         
               (6)
            
            
               De la adoptarea Deciziei de punere în aplicare 2012/474/UE, Bulgaria, Letonia, Slovenia și Suedia au depus planuri de eșantionare la 5 octombrie 2012, 5 aprilie 2012, 14 iunie 2012 și, respectiv, la 20 aprilie 2012, Franța a înaintat Comisiei un plan de control la 14 septembrie 2012, iar Franța și Irlanda au depus un program comun de control la 14 septembrie 2012. Țările de Jos au depus un nou plan de sondaj la 27 septembrie 2012 pentru a înlocui planul aprobat prin Decizia de punere în aplicare 2012/474/UE. Planurile de sondaj respective, planul de control și programul comun de control înaintate sunt în conformitate cu metodologiile bazate pe riscuri și, prin urmare, ar trebui să fie aprobate.
            
         
               (7)
            
            
               Comisia ar trebui să fie în măsură să revoce aprobarea dacă se constată că statul membru în cauză nu aplică sau nu aplică integral planurile de sondaj, planul de control sau programul comun de control.
            
         
               (8)
            
            
               Comisia va monitoriza aplicarea planurilor de sondaj, a planului de control și a programului comun de control atât în ceea ce privește funcționarea eficace a acestora, cât și în privința revizuirii lor periodice de către statul membru în cauză. Din acest motiv, statele membre ar trebui să raporteze Comisiei cu privire la aplicarea acestor planuri. În cazul în care se constată că un astfel de plan sau program nu asigură un nivel adecvat de cântărire, statul membru în cauză ar trebui să prezinte Comisiei spre aprobare un plan sau un program revizuit,
            
         ADOPTĂ PREZENTA DECIZIE:
   Articolul 1
   Aprobare
   (1)   Se aprobă planurile de sondaj înaintate la 5 octombrie 2012, 5 aprilie 2012 și 20 aprilie 2012 de Bulgaria, Letonia și Suedia în sensul articolului 60 alineatul (1) din Regulamentul (CE) nr. 1224/2009.
   (2)   Se aprobă planul de sondaj înaintat la 27 septembrie 2012 de Țările de Jos pentru cântărirea produselor pescărești la bordul navei de pescuit, în conformitate cu articolul 60 alineatul (3) din Regulamentul (CE) nr. 1224/2009. Planul de sondaj menționat înlocuiește planul de sondaj prezentat de Țările de Jos la 18 ianuarie 2012 și aprobat prin Decizia de punere în aplicare 2012/474/UE.
   (3)   Se aprobă planurile de sondaj înaintate la 14 iunie 2012 și, respectiv, la 20 aprilie 2012 de Slovenia și Suedia pentru cântărirea produselor pescărești la bordul navei de pescuit, în conformitate cu articolul 60 alineatul (3) din Regulamentul (CE) nr. 1224/2009.
   (4)   Se aprobă planul de control înaintat la 14 septembrie 2012 de Franța pentru cântărirea produselor pescărești după transportarea către o destinație de pe teritoriul statului membru în cauză, în conformitate cu articolul 61 alineatul (1) din Regulamentul (CE) nr. 1224/2009.
   (5)   Se aprobă programul comun de control înaintat la 14 septembrie 2012 de Franța și Irlanda pentru cântărirea produselor pescărești după transportarea către o destinație din alt stat membru, în conformitate cu articolul 61 alineatul (2) din Regulamentul (CE) nr. 1224/2009.
   Articolul 2
   Revocare
   Comisia poate revoca aprobarea menționată la articolul 1 dacă se constată că statul membru în cauză nu aplică sau nu aplică integral planul de sondaj, planul de control sau programul comun de control.
   Articolul 3
   Raport
   Statele membre menționate la articolul 1 transmit Comisiei, înainte de 1 aprilie 2014, un raport privind aplicarea planurilor de sondaj, a planului de control și a programului comun de control menționat la articolul respectiv.
   Articolul 4
   Destinatari
   Prezenta decizie se adresează Republicii Bulgaria, Irlandei, Republicii Franceze, Republicii Letone, Regatului Țărilor de Jos, Republicii Slovenia și Regatului Suediei.
   
      Adoptată la Bruxelles, 8 februarie 2013.
      
         
            Pentru Comisie
         
         Maria DAMANAKI
         
         
            Membru al Comisiei
         
      
   
   
      (1)  JO L 343, 22.12.2009, p. 1.
   
      (2)  JO L 112, 30.4.2011, p. 1.
   
      (3)  JO L 218, 15.8.2012, p. 17.